
HUNTO NOS TA 
INVENCIBEL. 


Famia y amistadnan 
ta e fuente di unda nos 
ta saca tur nos forsa. 
Duna sosten durante e 
tempo aki por ta un reto 
pa nan. Laga nos honra 
nan durante cu nan ta 
cuida esnan cu ta 


dod 
pasando den e proceso A LUNA DI CONSCIENTISACION DI 


ZN CANCER NA PECHO 


#closethecaregap 


Diabierna 6 October 2023 


Evelin Wever-Croes 


PROME MINISTER 


RELACION ENTRE 
VENEZUELA Y REINO 
HULANDES NO TA 
"BUSINESS AS USUAL" 
"Reino Hulandes a reitera cu pa 
e relacion cu Venezuela normalisa, 
lo mester tin un eleccion husto" 


Durante conferencia di Prensa di Gobierno, Prome Minister 
Evelyn Wever-Croes a elabora riba su reunion cu e tabata 
tin na United Nations (UN) riba e tema di Venezuela. Durante 
e reunion, Prome Minister a sera conoci cu e Minister di 
Relacionnan Exterior di Hulanda nobo, sra. Hanke Bruins Slot. 
Tambe tabata presente sr. Marcel de Vink cu ta e Director 
General di Asuntonan Politico di Buitenlandse Zaken. Durante 
e reunion, nan a elabora riba e relacion actual entre Reino 
Hulandes y Venezuela. 


Prome Minister a splica cu durante e reunion, Reino Hulandes 
a reitera cu nan no ta reconoce e presidencia di sr. Maduro, y cu 
e relacion entre Venezuela y Reino Hulandes no ta "business 
as usual", paso nada a normalisa ainda. Pa logra yega na 
normalisa e relacion aki, Venezuela lo mester tin un eleccion 
husto, “eerlijke verkiezingen”, cual lo mester traha riba dje. 

Prome Minister Evelyn Wever-Croes: 


LEA GENERAL DI NACIONNAN UNI #UNGA78 


"Nos ta riba e bon caminda pa logra cumpli cu tur nos proyectonan" 


Manera ta conoci, Prome Minister Evelyn Wever-Croes siman 
pasa a biaha pa New York pa atende e Asamblea General di 
Nacionnan Uni, na unda pa tres dia largo, el a tuma parti den 
varios reunion importante. Prome Minister a indica cu durante 
e reunionan, e tabata tin e oportunidad di papia cu Premier di 
Hulanda sr. Mark Rutte riba varios punto importante pa pais 
Aruba, entre otro riba e tema di e retonan general cu e pais ta 
confronta y riba e negosiacionnan cu Hulanda tin cu Aruba na 
e momento aki. Premier Rutte na e ocacion, a elabora riba su 
decision pa no participa mas na eleccion di Hulanda. 


Tambe, Prome Minister a tuma e oportunidad pa reuni cu 
Premier di Sint Maarten Silveria Jacobs, na unda nan a delibera 


extensamente riba con Aruba y Sint Maarten por alinea nan 
esfuersonan durante e negosiacionnan cu tin andando. 
Finalmente, Prome Minister a reuni cu Secretario di Estado 
Alexandra van Huffelen riba e tema di negosiacion. 


"E tres dianan na Nacionnan Uni tabata intenso cu varios 
reunion largo. Mi ta felicita e staff completo di Embahada y 
Consulado pa nan esfuerso y dedicacion na haci e evento 
importante aki, uno exitoso. Pa Aruba un biaha mas, e 
Asamblea General tabata uno positivo, na unda Aruba como 
isla chikito den Caribe tabata bon prepara y representa. Nos ta 
riba e bon caminda, pa logra cumpli cu tur nos proyectonan", 
Prome Minister a expresa. 

Aruba ta un isla di mas cu 107 mil 
habitante y segun datos nos Turismo 
ta creciendo tambe cual ta nifica mas 
bishitante. Mas bishitante claramente 
ta nifica mas desperdicio. Ora ta 
papia di e rol cu cada un di nos tin pa 
responsabilisa nos mes pa nos sushi, 
nos tur por ta di acuerdo cu esaki ta 
conta pa nos bishitantenan tambe. 


Alegacionnan reciente ta purba hiba e narativa cu Gobierno di 
Aruba ta uzando fondonan di Aruba Tourism Authority(A.T.A.) 
pa campafia di desperdicio di Gobierno. Esaki ta un declaracion 
peligroso mirando cu e no ta basa riba realidad y tambe por 
identifica e agenda politico cu ta purbando di hiba. 


Pa tur esnan cu a sigui e conferencia di prensa y a lesa e 
articulo por mira cu ta papia di dos diferente campafia. A.T.A. 
su campaña ta "Aruba Limpi", parti di nan iniciativanan cu nan 
a bin ta tuma di hopi tempo y awo ta expande pa barinan di 
separacion rond di nos isla, cu enfoke riba luganan cu turista 
ta frecuenta y tambe hunto cu BanSerio! Aruba nan lo yuda cu 
e parti di conscientisacion. 


Minister di Naturalesa, Sr. Ursell Arends a lansa e campaña 
nacional "Limpi Limpi" dia 22 di augustus 2023. Dia 17 di 
augustus a duna di conoce cu e campaña cu a bolbe menciona 
na juli, ta na caminda. Claro, sin lubida cu na comienso di aña 
a bin ta hiba un campaña di consientisacion caba pa yuda cu 
e transicion di ceramento di Dump. 


Un campaña di e magnitud aki no ta dura un siman pa prepara, 
"Limpi Limpi" ta un producto di debido evaluacion, datos colecta 
y combersacionnan pa colabora cu diferente partners cu por 
asisti. 


E momento cu a dicidi di anuncia e contenido di e campaña 
no tin conexion cu factornan externo of cu agenda di otro 
organisacionnan politico, no di Ministerio di Naturalesa su 
banda. Por lo tanto, cualkier comparacion relata na e momento 

di lansamento di e campafia "Limpi Limpi" ta irelevante. 
Minister di Naturalesa ta apoya y ta sostene tur proyecto cu ta 
na beneficio di Aruba, ta un Aruba nos tin y si mas kier yuda pa 
tene limpi, no ta wak e necesidad pa reacciona negativo ariba 
e iniciativanan aki. Tambe kier clarifica cu na ningun momento 
Ministerio di Transporte, Integridad, Naturalesa y Asuntonan 
di Adulto Mayor a pidi fondo for di A.T.A. pa e campafia "Limpi 
Limpi". 


Hecho ta cu Aruba ta transicionando pa un maneho di 
desperdicio mas responsabel y nos bishitantenan tambe 
mester wordo educa y for di iniciativanan propio, A.T.A. a bin 
ta traha riba esaki. E insinuacion cu ta uza fondo di A.T.A. 
atrobe ta sin base. Dos campafia diferente, cu dos diferente 
produccion su tras pero si cu un meta, un Aruba limpi! 


Ta conseha cu embez di hunga politica pa trece division, 
enfoca ariba e bon cu e campafia nan aki lo trece pa Aruba 
su comunidad. Miho uzo di tempo ta pa hiba narativanan cu 
ta enfoka ariba reconose e responsabilidad comparti cu nos 
tur tin den mantene Aruba limpi. Aruba ta un comunidad cu 
ta consisti di tanto residentenan como bishitantenan, cada un 
hungando un papel vital den preservacion di e medio ambiente 
cu nos tur ta comparti. 


Minister Arends ta aprecia e sosten continuo di comunidad y 
ta stimula dialogo habri pa aborda cualkier preocupacion of 
malentendimento cu por tin encuanto e campafia nacional 
"Limpi Limpi". Gobierno di Aruba su compromiso ta keda firme 
den fomenta un ambiente agradabel pa biba y bishita. 

Diahuebs 6 di october, Minister Arends a firma un MOU MINISTER ARENDS TA FIRMA 


hunto cu Minister di Naturalesa y Nitrogeno di Hulanda 


Sra. Christianne van der Wal pa fortalece e colaboracion MO U CU H U LAN DA 


entre paisnan di reino den area di recursonan natural. 


E MOU aki ta establece asistencia mutuo, colaboracion y PA FO RTA L EC E S ECTO R 
consultacion den Reino y asina promove e comparticion 


di conocemento, rednan di contacto y experticio ariba: p RI MARIO D EN H ENTER REI N O 


1. E proteccion, maneho, utilisacion di recursonan 
natural. 


2. Fortalecemento di siguridad di alimentacion dor 
di desaroyo sostenibel di agricultura y pesca. 


3. Participacion den, y implementacion efectivo di, 
tratadonan internacional relevante. 


Minister Arends ta premira cu e fortalecemento nobo aki 
entre paisnan di reino lo tin un impacto positivo ariba 
nos sector primario y e bienestar di nos recursonan 
natural. Pues cada pais den nos reino lo por siña y 
beneficia su mes di otro. 


E MOU aki lo wordo presenta na e conferencianan 
di Convencion di Cartagena cu ta tumando luga riba 
nos isla e siman aki. E Convencion di Cartagena ta 
un tratado internacional cu ta destina pa protege y 
preserva e medio ambiente marino y costal den e 
region di Caribe. 


di Koffie y relaciona cu e dia aki Fundacion Museo Aruba y 
Ministerio di cultural a organisa e prome Sani Coffee Fest cual 
a resulta un exito grandi. E evento aki a tuma luga na Museo 
di Industria na San Nicolas. 


Den afianan 60 y 70 Aruba tabata un exportado grandi di 
koffie Colombiano. E negoshi di koffie na Aruba tabata grandi 
y diadomingo ultimo Gobierno di Aruba pa medio di Minister di 
Cultura a brinda homenahe na e pioneronan den e industria 
aki. Tambe a wordo anuncia un exposicion di e industria di 
koffie na Aruba den Museo di Industria pa asina un y tur cu ta 
bishita nos museo di industria por haya sa mas di Aruba su 
historia di negoshi di koffie. 


E prome parti di e programa a tuma luga den e sala principal di 
Museo di Industria na unda Minister di Cultura Xiomara Maduro 
a hiba palabra elaborando riba e Dia Internacional di Koffie, 
un dia cu a wordo propone pa e Organisacion Internacional 
di Koffie (ICO). Un dia pa para keto y conmemora e producto 
koffie y tur esnan cu ta gusta bebe koffie, e comerciantenan di 
koffie y tambe pa apoya tur esnan cu ta cultiva koffie. 


Minister di Cultura a haci uso di e oportunidad pa gradici 
un y tur cu ta apoya y contribui na e producto koffie cu hopi 
hende ta bebe, rond mundo. E mandatario a trece dilanti cu 
tin hopi pais rond mundo cu ta cultiva koffie, manera entre otro 
Brazil, Honduras, Mexico, Peru, Vietnam, Indonesia, Etiopia, 


India, Ugando den Africa y tambe Colombia. Na varios di e 

Amara Mader 


MINISTER 


paisnan aki ta organisa actividadnan tocante koffie riba e dia 
aki. Segun Minister Maduro un kop'i koffie ta un ritual social 
den nos cultura. E dushi aroma di koffie ta nifica cu e dia a 
cuminsa. Hopi hende mester di nan kop'i koffie pa nan inicia 
e dia y funciona bon durante dia. Pero no ta balor cultural y 
social so koffie tin cerca nos. 


Industria di Koffie na Aruba 


Den su discurso Minister Maduro a relata un poco di e historia 
di industria di koffie na Aruba na unda ela trece dilanti cu nos 
Pais Aruba tabatin un rol hopi importante den exportacion di 
koffie door di e ubicacion strategicamente di nos País. Apesar 
cu na Aruba no a planta un mata of boonchi di koffie aki, Aruba 
tabata un exportador grandi di koffie nos region. Pais Aruba 
tabata importa e koffie di Colombia, prepar'e y exporte pa 
varios Pais rond mundo. Asina den añanan 60 y 70 e industria 
di koffie a florece na nos País, danki na creatividad di e 
comerciantenan di Pais Aruba. 


E negoshi di koffie aki tabatin su impacto riba desaroyo 
economico y social di País Aruba. Pa e motibo ey Museo 
di Industria a inclui e parti di historia importante tambe den 
nan exposicion, pa asina e historia aki por keda conserva y 
wordo conta na tanto nos localnan como turistanan. Segun e 
mandatario cu e plan ta pa otro aña tin un exposicion mas 
grandi pa locual ta trata e industria di koffie. 

Minister di Cultura Xiomara Maduro: 


DURANTE E PROME SANI COFFEE FEST A BRINDA 
RECONOCIMENTO NA E PIONERONAN DEN E INDUSTRIA 
DI KOFFIE DEN ANA 60 Y 70 


E diadomingo Dia Internacional di Koffie a invita e 
comerciantenan cu a inicia cu e negoshi di koffie y tambe 
personanan cu tabatin un rol importante den e negoshi di koffie 
pa asina nan wordo gradici pa nan aporte den e historia di 
koffie aki nan Aruba. 


Reconocimento na Pioneronan 

Esnan cu a wordo reconoci ta sr. David Cybul, e principal 
comerciante di koffie na Aruba, sr. Carlos Wolter, e pionero 
di e negoshi di koffie na Aruba, sr. Lionel ‘Nel’ Harms, otro 
comerciante grandi di koffie na Aruba, sr, Julio Croes, un 
comerciante di koffie masha aprecia den nos comunidad, 
sr. Michael Trimon, e persona tabata encarga cu e maneho 
di operacion di koffie den waf. Tambe a wordo reconoci sr. 
Reinaldo Reyes, ex-presidente di e sindicato di trahado di 
waf UPA, tempo di exportacion di koffie y sr. Tomas Redondo, 
capitan di barco cu tabata transporta e cargamento di koffie 
for di Guajira (Colombia) pa Aruba. Cada uno y of nan famia a 
ricibi un reconocimento di parti Minister di Cultura cual nan a 
aprecia masha hopi. 


Reconocimento special na Benjamin Romero 

Minister Maduro a trece dilanti cu e evento Sani Coffee Fest ta 
culminacion di sofio di un persona, un periodista y escritor sr. 
Benjamin Romero. Ta danki na Benjamin, Aruba tin su historia 


di koffie documenta. Benjamin a haci tremendo investigacion 
y a compila informacion importante tocante e negoshi di koffie 
y su impacto riba economia na Aruba den su buki ‘E Negoshi 
di Koffie'. Benjamin cu hopi pasion a traha conhuntamente cu 
FMA y Ministerio di Cultura pa organisa ‘Sani Coffee Fest’. Pa 
e motibo aki Minister Maduro a haya ta na su luga pa duna un 
reconocimento special na sr. Benjamin Romero, cual ela keda 
masha emociona di por a ricibi hunto cu su kerida esposa. 
Ademas e mandatario a comparti cu e buki ‘Negoshi di Koffie’ 
tin un balor hopi sentimental pa su persona. Ela splica cu 
su persona cu su tata tabatin manera un club di lesamento 
‘leesclub’, nan tabata gusta lesa buki y discuti, comparti cu 
otro locual nan tabata lesa. Y e buki ‘Negoshi di Koffie’, tabata 
e delaster buki cu su persona a lesa hunto cu su tata defunto 
prome cu ela fayece. Ademas como mucha cu a lanta y crece 
den Playa Pabou, su interes pa e topico aki ta hopi grandi 
paso ta na e waf di Playa Pabou e importacion y exportacion 
di koffie a tuma luga y a duna hopi hende trabou pa por a cria 
nan famia. 


E industria di koffie tabata tin su impacto riba economia di nos 
pais y pa Minister Maduro ta na su luga pa por a brinda un 
reconocimento na tur esnan cu a contribui na e negoshi aki na 
nos Pais Aruba. 

MINISTER MADURO DI CULTURA TA 


RECONOCE E TRABOU 


PIONERO DI SR. PETER SCHOLING PA HACI COLECCION 
ARUBA UN REALIDAD RIBA WWW.COLECCION.AW 


Dia 28 di september 
riba Dia Internacional 
di Acceso Universal 
na Informacion, 
Minister Maduro 
hunto cu Minister 
President Wever- 
Croes representando 
Minister di Ensefiansa 
Endy Croes, a haci e 
lansamento oficial di 
e plataforma digital 
Coleccion Aruba riba 
www.coleccion.aw. 
Un innovacion den 
cultura na Aruba cu 
ta e resultado di un 
colaboracion estrecho 
di 11 instancia cu ta 
contene informacion 
di Aruba su historia y 
cultura. Uncolaboracion 
cu a bira posibel danki 
na e trabou pionero di 
sr. Peter Scholing di Biblioteca Nacional di Aruba. 


Coleccion Aruba ta nace fo'i e trabou pionero haci na Biblioteca 
Nacional Aruba (BNA) na unda sr. Peter Scholing a bin ta 
digitalisa e coleccion di e biblioteca y poco poco a haci e 
informacion aki accesibel via nan website y tambe via Archive. 
org, cu ta un archivo digital cu ta brinda acceso universal na 
informacion. 

w 

Den un colaboracion estrecho cu e prome partnernan, Archivo 
Nacional di Aruba, UNOCA, Museo Arqueologico Nacional 
Aruba, Stichting Monumentenfonds Aruba y Plantage Zorg en 
Hoop, Coleccion Aruba ta crece y bira e archivo digital mas 
grandi cu informacion di Aruba na Papiamento. 


E trabou pionero aki di 
instancianan na Aruba a hala 
atencion tambe riba e tarima 
internacional. Recientemente 
e presentacion di Coleccion 
Aruba a haci un impacto 
grandi na e conferencia di 
bibliotecanan, archivonan y 
museonan ACURIL cu a tuma 
luga na Jamaica. Paisnan den 
nos region tin wowo riba Aruba 
y tambe lo kier traha pa yega 
na un colaboracion extenso 
á $ asina cu ta conserva y haci 
sl informacion universalmente 
accesibel. 

E ultimo aki pa por cumpli 
tambe cu meta number 16 
di e Metanan pa Desaroyo 
Sostenibel di Nacionnan Uni, 
SDG's, pa sigura acceso na 
informacion. Ta importante 
tambe pa menciona cu Aruba 
den representacion di sr. Peter Scholing tin e honor di asumi 
e Presidencia di Memory of the World for Latin America and 
the Caribbean, MOWLAC, cu ta e programa di Nacionnan Uni 
pa asina conserva e historia di Paisnan como memoria di nos 
mundo. 


Como aprecio pa e trabou pionero, e bon colaboracion y e 
esfuerso grandi pa conserva y haci e herencia cultural di 
Aruba universalmente accesibel, Minister Maduro den 
nomber di Gobierno di Aruba a reconoce sr. Peter Scholing 
pa su trabou pionero pa haci Coleccion Aruba un realidad riba 
www.coleccion.aw. E mandatario ta gradici sr. Scholing pa e 
esfuerso grandi y continuo pa Aruba por conoce e innovacion 
aki riba e tereno di historia y cultura di Aruba. Masha danki pa 
kere den Aruba! 

Edy Cres 


MINISTER 


Diahuebs atardi, a tuma luga e apertura di e di 15 edicion di 
Aruba Chess Challenge International organisa pa Federacion 
di Ahedres di Aruba. Un total di 9 pais y 101 atleta di ahedres 
ta participando na e torneo den categoria U 12, U 18 ۷ open. E 
torneo a inicia diahuebs 5 di october y ta termina diadomingo 
awo. Minister Endy Croes tabata presente na e ocasion aki 
unda a hiba palabra y a desea e atletanan hopi exito den e 
torneo. E ceremonia di apertura a inicia cu un bunita show 


di baile cultural. Minister Endy Croes hunto cu presidente 
di Ahedres Aruba Sr. Jose Pesquiera y presidente di FIDE 
America Sr. Jose Carrillo a duna e gran inicio di e torneo aki. 


Pa finalisa, Minister Endy Croes ta gradici organisado y tur 
stakeholders cu a aporta pa haci e torneo aki posibel. Hopi 
exito na tur participante cu deseo, disciplina, dedicacion y 
determinacion bo ta logra! 

MINISTER ENDY CROES 


A REUNI CU DEA 


PA TRATA DIFERENTE TOPICO DI INTERES 
RELACIONA CU ENSENANSA 


Recientemente, Minister di Ensefiansa y Deporte Endy Croes luna di november na Hulanda. 


a reuni cu Sra. Anne Marie Proveyer directora di Departamento 


di Ensefiansa Aruba (DEA) y Sra. Gina Ras-de Kort, kende ta Durante e luna di september, e represesentantenan di 
coordinado di Seccion di Guia di DEA. Durante e reunion a Hulanda hunto cu Departamento di Ensefiansa di Aruba, 
dialoga riba diferente punto di interes di enseñansa. A dialoga Curaçao y Sint Maarten a reuni pa riba nivel di ambtenaar 
tocante “Vierlandenoverleg” cu lo tuma luga e aña aki den e prepara e puntonan di agenda pa e reunion cu lo tuma luga 


ħ a 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


TUR DIALUNA Y DIAHUEBS | 10:00 AM 


entre e cuater Ministernan di Ensefiansa 
di Reino Hulandes na november. Ademas 
di esaki, a dialoga riba e maneho integral 
di idioma nobo. Manera ta conoci, dia 31 
di maart 2023 Tijdelijke Werkorganisatie 
(TWO) a aproba e maneho di idioma 
nobo. Durante e reunion a profundisa 
riba e implementacion di e parti integral di 
maneho di idioma, cual ta alfabetisacion. 


Pues, a trata tur locual mester prepara 
pa implementa esaki afia escolar 2024- 
2025 den aña 1 di tur scol na Aruba. Den 
transcurso di october cu ta reuni cu tur 
schoolbestuur, lo duna un splicacion amplio 
di e proceso y prepara e docentenan. 
Ta trahando duro riba tur aspecto pa 
implementacion di alfabetisacion pa aña 
2024. Un bon reunion na bienestar di 
enseñansa en general. 

October ta luna di 
conscientisacion di 
cancer na pecho. 
Laga nos uni pa comparti 
conocemento, 
sosten y speransa. 


#closethecaregap 


HUNTO NOS TA 
INVENCIBEL. 


ED. cada lucha contra cancer, 


tin heroenan berdadero - e cuidadornan. 


Cu dedicacion incansabel y amor 
infinito, nan ta brinda e sosten esencial 
cu ta duna pashentnan e forsa pa lucha 
cu curashi. 


Cuidadornan no ta ofrece solamente 
cuido fisico, sino tambe forsa emocional, 
alumbrando e momentonan mas scur, 
cu speransa y compacion. 


Laga nos honra e cuidadornan aki, 
pasobra nan ta e berdadero pilar di 
inspiracion den e lucha contra cancer. 
Nan ta recorda nos cu amor y union por 


triunfa hasta den e retonan mas disficil. 
Hunto nos ta invencibel. 


| 2023 ANA DI UNION Y POSITIVISMO! 


